CELEX: 62017CN0367
Language: fi
Date: 2017-06-13 00:00:00
Title: Asia C-367/17: Ennakkoratkaisupyyntö, jonka Bundespatentgericht (Saksa) on esittänyt 13.6.2017 – S v. EA ym.

4.9.2017   
            
            
               FI
            
            
               Euroopan unionin virallinen lehti
            
            
               C 293/17
            
         Ennakkoratkaisupyyntö, jonka Bundespatentgericht (Saksa) on esittänyt 13.6.2017 – S v. EA ym.
   (Asia C-367/17)
   (2017/C 293/21)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundespatentgericht
   
      Pääasian asianosaiset
   
   
      Hakija: S
   
      Väitteentekijät: EA, EB, ja EC
   
      Ennakkoratkaisukysymykset
   
   
               1)
            
            
               Onko päätös 15.2.2007 toimivaltaiselle kansalliselle viranomaiselle (tässä: Saksan patentti- ja tavaramerkkivirasto (Deutsches Patent- und Markenamt)) jätetystä hakemuksesta suojatun maantieteellisen merkinnän eritelmän muuttamiseksi siten, että tuotteen (tässä: Schwarzwälder Schinken) leikkaaminen ja pakkaaminen voi tapahtua ainoastaan tuotantoalueella, tehtävä hakemuksen jättämisajankohtana voimassa olleen asetuksen N:o 510/2006 (1) vai päätöksen tekemisajankohtana voimassa olevan asetuksen N:o 1151/2012 (2) perusteella?
            
         
               2)
            
            
               Jos päätös on tehtävä nykyisin voimassa olevan asetuksen N:o 1151/2012 perusteella:
               
                           2.1
                        
                        
                           
                                       a)
                                    
                                    
                                       Muodostaako se seikka, että tuotteen epäasianmukainen kuljettaminen jalostusta (leikkaamista ja pakkaamista) varten muille alueille voi vaikuttaa haitallisesti tuotteen alkuperäiseen makuun, alkuperäiseen laatuun ja säilyvyyteen, tuotteen laadunvarmistuksen näkökulmasta asetuksen N:o 1151/2012 7 artiklan 1 kohdan e alakohdassa tarkoitetut kyseistä tuotetta koskevat riittävät perusteet sille, että leikkaaminen ja pakkaaminen voidaan suorittaa ainoastaan tuotantoalueella?
                                    
                                 
                                       b)
                                    
                                    
                                       Muodostavatko eritelmään sisältyvät leikkaamista ja pakkaamista koskevat vaatimukset, jotka eivät ylitä sovellettavia elintarvikehygienian vaatimuksia, tuotteen laadunvarmistuksen näkökulmasta asetuksen N:o 1151/2012 7 artiklan 1 kohdan e alakohdassa tarkoitetut kyseistä tuotetta koskevat riittävät perusteet sille, että leikkaaminen ja pakkaaminen voidaan suorittaa ainoastaan tuotantoalueella?
                                    
                                 
                     
                           2.2
                        
                        
                           
                                       a)
                                    
                                    
                                       Voidaanko eritelmässä suojatulle maantieteelliselle merkinnälle asetetun vaatimuksen, jonka mukaan leikkaaminen ja pakkaaminen voi tapahtua vain tuotantoalueella, osalta pitää asetuksen N:o 1151/2012 7 artiklan 1 kohdan e alakohdassa tarkoitettuina kyseistä tuotetta koskevina riittävinä perusteina lähtökohtaisesti sitä, että siinä tapauksessa tältä osin mahdolliset (valmistajaa koskevat) tarkastukset tuotantoalueella (asetuksen N:o 1151/2012 7 artiklan 1 kohdan g alakohta, luettuna yhdessä 36 artiklan 3 kohdan a alakohdan ja 37 artiklan kanssa) mahdollistavat tiheämmät tarkastukset ja nimen paremman suojan kuin saman asetuksen 36 artiklan 3 kohdan b alakohdassa, luettuna yhdessä 38 artiklan kanssa, tarkoitetut (väärinkäytösten estämiseksi tehtävät) tarkastukset?
                                    
                                 
                                       b)
                                    
                                    
                                       Jos edellä olevaan a kohtaan vastataan kieltävästi:
                                       onko toisenlainen arvio perusteltu, jos kyse on tuotteesta, jolle on voimakasta kysyntää myös asianomaisen alueen ulkopuolella ja jota leikataan ja pakataan merkittävässä määrin tuotantoalueen ulkopuolella, vaikka konkreettisia tapauksia asetuksen N:o 1151/2012 13 artiklassa tarkoitetusta suojatun maantieteellisen merkinnän laittomasta käytöstä ei ole toistaiseksi havaittu?
                                    
                                 
                     
                           2.3
                        
                        
                           Voidaanko eritelmässä suojatulle maantieteelliselle merkinnälle asetetun vaatimuksen, jonka mukaan leikkaaminen ja pakkaaminen voidaan suorittaa vain tuotantoalueella, osalta pitää asetuksen N:o 1151/2012 7 artiklan 1 kohdan e alakohdassa tarkoitettuina kyseistä tuotetta koskevina riittävinä perusteina sitä, että jalostetun tuotteen jäljitettävyyttä ei muutoin voida taata varmasti?
                           Onko tässä yhteydessä merkitystä sillä, että
                           
                                       a)
                                    
                                    
                                       elintarvikkeiden ja erityisesti eläinperäisten elintarvikkeiden jäljitettävyys on taattava elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.1.2002 annetun Euroopan parlamentin ja neuvoston asetuksen (EY) N:o 178/2002 (3) 18 artiklan 1 kohdan nojalla, luettuna yhdessä Euroopan parlamentin ja neuvoston asetuksella (EY) N:o 178/2002 eläinperäisille elintarvikkeille asetetuista jäljitettävyysvaatimuksista 19.9.2011 annetun komission täytäntöönpanoasetuksen (EU) N:o 931/2011 (4) kanssa;
                                    
                                 
                                       b)
                                    
                                    
                                       tuotteen jäljitettävyys on taattava siten, että tuotteen jalostajat osallistuvat oikeudellisesti vapaaehtoisiin, tosiasiassa kuitenkin pakollisiin yksityisiin varmistusjärjestelmiin?
                                    
                                 
                     
                           2.4
                        
                        
                           Jos johonkin kysymyksistä 2.1–2.3 vastataan myöntävästi:
                           Voidaanko tai täytyykö suojatun maantieteellisen merkinnän eritelmässä säätää – siihen nähden, että tuotteen leikkaaminen ja pakkaaminen on siirrettävä sen tuotantoalueelle, lievempänä keinona – siitä, että tuotantoalueen ulkopuolelle sijoittautuneet tuotteen jalostajat kuuluvat tältä osin eritelmän mukaisesti tuotantoalueella tehtävien tarkastusten osalta toimivaltaisten viranomaisten ja elinten (asetuksen N:o 1151/2012 7 artiklan 1 kohdan g alakohta) valvonnan piiriin?
                        
                     
         
               3)
            
            
               Jos päätös on tehtävä asetuksen N:o 510/2006 perusteella (ks. edellä kysymys 1), ennakkoratkaisupyynnön esittävä tuomioistuin pyytää unionin tuomioistuinta vastaamaan 2 kohdan kysymyksiin asetuksen N:o 510/2006 ja etenkin sen 4 artiklan 2 kohdan e alakohdan perusteella, luettuna yhdessä maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 soveltamista koskevista yksityiskohtaisista säännöistä 14.12.2006 annetun komission asetuksen (EY) N:o 1898/2006 (5) johdanto-osan kahdeksannen perustelukappaleen ja 8 artiklan kanssa.
            
         
      (1)  Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20.3.2006 annettu neuvoston asetus (EY) N:o 510/2006 (EUVL 2006, L 93, s. 12).
   
      (2)  Maataloustuotteiden ja elintarvikkeiden laatujärjestelmistä 21.11.2012 annettu Euroopan parlamentin ja neuvoston asetus (EU) N:o 1151/2012 (EUVL 2012, L 343, s. 1).
   
      (3)  EYVL 2002, L 31, s. 1.
   
      (4)  EUVL 2011, L 242, s. 2.
   
      (5)  EUVL 2006, L 369, s. 1.